b'\n_START_ARTICLE_\nRavnilo in \xc5\xa1estilo\n_START_PARAGRAPH_\nRavnilo in \xc5\xa1estilo (kratica Ri\xc5\xa0) je program za dinami\xc4\x8dno geometrijo, avtorja Ren\xc3\xa9ja Grothmanna z matemati\xc4\x8dnega oddelka katoli\xc5\xa1ke univerze v Eichst\xc3\xa4ttu v Nem\xc4\x8diji. Ime programa izhaja iz izvornega nem\xc5\xa1kega Zirkel und Lineal (Z.u.L.) (angle\xc5\xa1ko Compass and Ruler, kratica C.a.R.). Sicer pa je trenutno preveden v 11 jezikov, med drugim tudi v sloven\xc5\xa1\xc4\x8dino. To je v sicer bogatem izboru programov za dinami\xc4\x8dno geometrijo eden primernej\xc5\xa1ih programov za pou\xc4\x8devanje \xc5\xa1olske geometrije, saj omogo\xc4\x8da preprost ra\xc4\x8dunalni\xc5\xa1ki prikaz geometrijskih konstrukcij.'